รวบนางนกต่อกับเพื่อน1คน ลวงหนุ่มมาฆ่า ฝังศพอำพราง
เหตุจาก-ชู้สาว ล่าอีก2คนร้าย,ตำรวจรวบสาวนางนกต่อกับเพื่อนอีก 1 คนลวงหนุ่มฆ่าฝังดิน หลังเมียสาวแจ้งตำรวจ สภ.บางเสาธง จ.สมุทรปราการ ช่วยตามหาผัวหายตัวตั้งแต่วันที่ 2 ก.พ. ชุดสืบสวนออกตามหาพบรถ จยย.จอดทิ้งไว้ในป่าหญ้าใกล้วัดก่อนเช็กโทรศัพท์มือถือผู้ตายพบโพสต์เฟซบุ๊กติดต่อสาวต้องสงสัย นำตัวมาสอบเค้นพร้อมเพื่อนผู้ต้องหาอีก 1 คน ก่อนพามาชี้จุดฝังศพท้องที่ อ.บ้านโพธิ์ จ.ฉะเชิงเทรา พร้อมซัดทอดผัวและร่วมแก๊งอีก 2 คน ที่ยังหลบหนี,แก๊งคนร้ายลวงฆ่าหนุ่มฝังดินรายนี้ เปิดเผยเมื่อเวลา 16.30 น. วันที่ 10 มี.ค. พ.ต.อ.ชิตพล ยืนยาว ผกก.สภ.บ้านโพธิ์ จ.ฉะเชิงเทรา พร้อมด้วย ร.ต.อ.เสถียรพงศ์ อ่อนศรีทอง รอง สว. (สอบสวน) สภ.บ้านโพธิ์ ร่วมกับตำรวจชุดสืบสวน สภ.บางเสาธง จ.สมุทรปราการ นำตัวนายสมศักดิ์ เล็ดลอด อายุ 33 ปี และ น.ส.แปลทิพย์ โลกรัก อายุ 24 ปี ผู้ต้องหาร่วมกันฆ่าผู้อื่นและซ่อนเร้นอำพรางศพไปชี้จุดฝังศพนายชัยประสิทธิ์ บุญเลิศ อายุ 33 ปี พนักงานคลังสินค้า สถานีคลองส่งน้ำสุวรรณภูมิ บริเวณที่รกร้างหลังโรงเรียนวัดต้นหมัน ต.คลองบ้านโพธิ์ อ.บ้านโพธิ์,จุดเกิดเหตุเป็นป่ารก เมื่อไปถึงผู้ต้องหาทั้งสองได้ชี้จุดที่นำศพฝังมาไว้ เจ้าหน้าที่นำอุปกรณ์ช่วยกันขุดลึกไปประมาณ 20 ซม. พบเศษโครงกระดูกมนุษย์ เศษผ้าใยสังเคราะห์จำนวนมาก เศษผ้าห่มสีแดง ถุงดำและผ้าใบปิดท้ายกระบะรถห่อร่างเอาไว้ จึงนำชิ้นส่วนทั้งหมดส่งไปตรวจพิสูจน์อัตลักษณ์บุคคลที่สถาบันนิติเวชวิทยา ขณะเดียวกันระหว่างขุดหาศพได้มีนางศิรินยา ฆ้องรอด อายุ 21 ปี ภรรยาผู้ตายอุ้มลูกน้อยวัย 3 เดือนเศษมาดูที่เกิดเหตุ ก่อนร่ำไห้ด้วยความโศกเศร้า,สอบสวนเบื้องต้นทราบว่า ก่อนหน้านี้นางศิรินยา ภรรยานายชัยประสิทธิ์ เข้าแจ้งความพนักงานสอบสวน สภ.บางเสาธง ให้ช่วยตามหานายชัยประสิทธิ์ ทำงานเป็นพนักงานคลังสินค้า สถานีคลองส่งน้ำสุวรรณภูมิ หายตัวไปตัวตั้งแต่วันที่ 2 ก.พ.ที่ผ่านมา ต่อมา ชุดสืบสวนพบรถ จยย.ผู้ตายถูกจอดทิ้งไว้ในป่าหญ้าใกล้กับวัดบัวโรย ท้องที่ อ.บางเสาธง ตำรวจตรวจสอบโทรศัพท์มือถือผู้ตายพบว่ามีการติดต่อกับ น.ส.แปลทิพย์ทางเฟซบุ๊กจึงสืบหาตัวจนพบ นำมาสอบสวนยอมรับว่าร่วมกับเพื่อนลวงผู้ตายมาฆ่าฝังดิน ก่อนขยายผลจับกุมนายสมศักดิ์ เพื่อนร่วมแก๊งได้อีก 1 คน ยังเหลืออีก 2 คน จากนั้นนำตัวมาชี้จุดฝังศพจนพบร่างผู้ตาย,พ.ต.อ.ชิตพล ยืนยาว ผกก.สภ.บ้านโพธิ์ เปิดเผยว่า ได้รับการประสานจากตำรวจ สภ.บางเสาธง ช่วยอำนวยความสะดวกในการค้นหาศพผู้ตาย หลังผู้ต้องหาทั้งสองให้การว่านำศพมาฝังบริเวณดังกล่าว แต่ปฏิเสธว่าไม่ได้ลงมือฆ่า แต่มีคนร้ายอีก 2 คนชื่อนายโอ เป็นแฟนหนุ่ม น.ส.แปลทิพย์ อีกคนเป็นเพื่อนแก๊งเดียวกันเป็นคนฆ่า โดยมีการนัดแนะให้ น.ส.แปลทิพย์เป็นนางนกต่อลวงผู้ตายมาฆ่าฝังดิน ส่วนสาเหตุทราบว่าเป็นเรื่องชู้สาว อย่างไรก็ตาม ขณะนี้ชุดสืบสวน สภ.บางเสาธง นำผู้ต้องหาไปสอบขยายผลเพิ่มเติมเพื่อติดตามจับกุมคนร้ายที่เหลือต่อไป
ตำรวจรวบสาวนางนกต่อกับเพื่อนอีก 1 คนลวงหนุ่มฆ่าฝังดิน หลังเมียสาวแจ้งตำรวจ สภ.บางเสาธง จ.สมุทรปราการ ช่วยตามหาผัวหายตัวตั้งแต่วันที่ 2 ก.พ. ชุดสืบสวนออกตามหาพบรถ จยย.จอดทิ้ง
รวบสาวนางนกต่อ,ลวงหนุ่มฆ่าฝังดิน,เมียแจ้งผัวหาย,สมศักดิ์ เล็ดลอด,แปลทิพย์ โลกรัก,ชัยประสิทธิ์ บุญเลิศ,ข่าวหน้า1,ข่าวทั่วไป